هیلري کلنټن: پاکستان کې د جمهوري حکومت ملاتړ کوي
هیلرې کلنټن وائي امریکا به په پاکستان کې د منتخب جمهوري حکومت د ملاتړ دریز جاري ساتي. هغې زیاته کړې چې پاکستان به خپلې کورنۍ مسلې په شفافیت او د قوانینو اود آئین سره سمې حل کړې
د امریکې خارجه وزیرې هیلري کلنټن وئیلې واشنگټن پاکستان کې د اولس د طرفه ټاکلې شوې جمهوري حکومت ملاتړ کوي او بل اړخته په پاکستان کې د سیاسي حالاتو په حقله مطبوعاتي رپورټونه وائي واک من پیپلز پارټۍ د نورو اتحادي ډلو سره په شریکه فیصله کړې ده چې د جمعې په ورځ به قامي اسمبلۍ کې د پارلیمان د خپل واکۍ په حق کې قرارداد پیش کوي. قامي اسمبلۍ کې د قرارداد فیصله پیپلز پارټۍ د ملگرو سیاسي گوندونو، متحده قومي مومنټ، عوامي نیشنل پارټۍ او د مسلم لیگ ق سره د زیارت په ورځ په مشترکه غونډه کې کړې ده. په پاکستان کې د سیاسي صورتحال په حقله د امریکې خارجه وزیرې هیلري کلنټن وئیلې په پاکستان کې چې دا وخت څه روان دي، واشنگټن په دې ډیره اندیښمني لري. هیلرې کلنټن وائي امریکا به په پاکستان کې د منتخب جمهوري حکومت د ملاتړ دریز جاري ساتي. هغې زیاته کړې چې پاکستان به خپلې کورنۍ مسلې په شفافیت او د قوانینو اود آئین سره سمې حل کړې. په پاکستان کې د روان سیاسي کړکیچ په ترڅ کې وزیراعظم یوسف رضا گیلاني د شورو په ورځ د دفاع سکتر نعیم خالد لودهې د خپلې چوکۍ نه لرې کړی دی او د پوځ په مشر، جنرل اشفاق پرویزکیاني، او د استخباراتي ادارې مشر، جنرل احمد شجاع پاشا، باندې په غیرقانونه توگه سپریم کورټ ته د بیانونو ورکولو الزام لگولی دی، په نتیجه کې تجزیه کاروائي د پوځ او د سیاسي حکومت په منځ کې تاؤتریخوالی رامنځته شوی دی. پوځ وئيلې د ښاغلې گیلاني بیان هیواد د سنگین صورتحال سره مخامخ کولی شي. پاکستان کې موجوده صورتحال د هاغه لانجمن خط ورستو رامنځته شوی دی چې په نتیجه کې يي د امریکې سرښار واشنگټن کې د پاکستان سفیر حسین حقاني د خپلې چوکۍ نه لرې شوی دی. په ښاغلې حقاني الزام لگولی شوی وو چې د امریکې نه يي د پاکستاني پوځ پر ضد د پاکستان د سیاسي حکومت د پاره د مرستې غوښتنه کړې وه او دغه غوښتنه په یو خط یا میمو کې وړاندې کړی شوې وه چې ښاغلې حقاني امریکا کې میشته کس، منصور اعجاز په مرسته لیکلی وو. ښاغلی حقاني د خط لیکلو نه انکار کوي. امریکائي چارواکو ددې خبرې تصدیق کړی دی چې دغه خط د امریکې د پوځ پخواني مشر ایډمرل مائیک مولن ترلاسه کړی وو خو ډیر باوري يي نه گڼلو. د پاکستان ترټولو لوې عدالت سپریم کورټ ددغه میمو په حقله تحقیقات شورو کړې دي چې پکې د امریکې نه د پاکستان د پوځ د د اختیاراتو د مخه نیولو غوښتنه شوې ده. د پاکستان نه مطبوعاتي رپورټونه وائي پوځي مشرانو د زیارت په ورځ شوې غونډه کې فیصله کړې ده چې د میمو په حقله د سپریم کورټ په تحقیقاتو کې د برخه اخستلو د پاره چې کله منصور اعجاز پاکستان راشې نو تحفظ به يي پوځ کوي.